b'\n_START_ARTICLE_\nLudvig 11. af Frankrig\n_START_PARAGRAPH_\nLudvig 11. (fransk: Louis XI; 3. juli 1423\xe2\x80\x9330. august 1483 eller Ludvig den Varsomme fransk: Louis le Prudent) var konge af Frankrig fra 1461 til 1483. Han var s\xc3\xb8n af kong Karl 7. og Marie af Anjou og far til Karl 8. af Frankrig._NEWLINE_Han blev kaldt det europ\xc3\xa6iske diplomatis fader. Som tronf\xc3\xb8lger kom han i mods\xc3\xa6tning til sin far og flygtede 1440 fra hoffet. Hans far tvang ham i eksil fra 1445 og femten \xc3\xa5r frem. Ludvig foragtede ham og gik med planer om at afs\xc3\xa6tte ham. Efter faderens d\xc3\xb8d kronedes han til konge af Frankrig 1461 med us\xc3\xa6dvanlig pomp og pragt._NEWLINE_Som konge bek\xc3\xa6mpede han feudalfyrsternes magt (anf\xc3\xb8rt af Karl den Dristige, hertug af Burgund)._NEWLINE_Historisk betragtes Ludvig 11. som en af Frankrigs mest betydningsfulde regenter: begavet, uddannet og handlekraftig.\n_START_SECTION_\n\xc3\x86gteskaber\n_START_PARAGRAPH_\nGift 1436 med Margrete Stuart (1424-1445) datter af kong Jakob 1. af Skotland. Han giftede sig igen 1451 med den kun otte\xc3\xa5rige Charlotte af Savoyen (\xc3\xa6gteskabet fuldbyrdedes, da Charlotte var 14 \xc3\xa5r gammel).'